CELEX: 31981R2962
Language: el
Date: 1981-10-15 00:00:00
Title: Κανονισμός (EOK) αριθ. 2962/81 τής Επιτροπής τής 15ης Οκτωβρίου 1981 περί καθορισμού τής ακριβούς χρονικής περιόδου, μεταξύ τής 1ης Οκτωβρίου 1981 καί τής 31ης Μαρτίου 1982, κατά τήν οποία απαγορεύεται η χρήση γρίπων, δανικών σχοινότρατων ή παρόμοιων δικτυών, καθώς καί η χρήση γρί — γρί καί θυλάκων σέ ορισμένες αλιευτικές περιοχές δυτικά τής Σκωτίας

Avis juridique important

|

31981R2962

Κανονισμός (EOK) αριθ. 2962/81 τής Επιτροπής τής 15ης Οκτωβρίου 1981 περί καθορισμού τής ακριβούς χρονικής περιόδου, μεταξύ τής 1ης Οκτωβρίου 1981 καί τής 31ης Μαρτίου 1982, κατά τήν οποία απαγορεύεται η χρήση γρίπων, δανικών σχοινότρατων ή παρόμοιων δικτυών, καθώς καί η χρήση γρί — γρί καί θυλάκων σέ ορισμένες αλιευτικές περιοχές δυτικά τής Σκωτίας  

Επίσημη Εφημερίδα αριθ. L 297 της 16/10/1981 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 2962/81 ΤΗΣ ΕΠΙΤΡΟΠΗΣ  της 15ης Οκτωβρίου 1981  περί καθορισμού της ακριβούς χρονικής περιόδου, μεταξύ της 1ης Οκτωβρίου 1981 και της 31ης Μαρτίου 1982, κατά την οποία απαγορεύεται η χρήση γρίπων, δανικών σχοινότρατων ή παρόμοιων δικτυών, καθώς και η χρήση γρί - γρί και θυλάκων σε ορισμένες αλιευτικές περιοχές δυτικά της Σκωτίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2527/80 του Συμβουλίου της 30ής Σεπτεμβρίου 1980 περί τεχνικών μέτρων διατηρήσεως των ιχθυαποθεμάτων (1), και ιδίως το άρθρο 15 παράγραφος 2,  Εκτιμώντας:  ότι ορισμένοι όρμοι και άλλες περιοχές δυτικά των ακτών της Σκωτίας σχηματίζουν, κατά τους χειμερινούς μήνες όταν ασκείται η αλιεία της σαρδελλόρεγγας, τόπους επωάσεως για ρέγγες· ότι ο κίνδυνος που μπορεί να προκληθεί, για την ανασύσταση των αποθεμάτων ρέγγας που ευρίσκονται δυτικά της Σκωτίας, από την παρεμπίπτουσα αλίευση νεαρών σε ηλικία ρεγγών κατά την αλίευση της σαρδελλόρεγγας, πρέπει να περιοριστεί·  ότι η ακριβής περίοδος, κατά την οποία συγκεντρώνονται μαζί οι σαρδελλόρεγγες και οι νεαρές σε ηλικία ρέγγες στους εν λόγω όρμους και τις υπόλοιπες θαλάσσιες περιοχές, μεταβάλλεται κάθε χρόνο ανάλογα με τις κλιματολογικές συνθήκες· κατά τους χειμερινούς όμως μήνες η περίοδος αυτή κυμαίνεται μεταξύ 1ης Οκτωβρίου και 31ης Μαρτίου·  ότι στις εν λόγω περιοχές υπάρχουν προς το παρόν νεαρές σε ηλικία ρέγγες σε τέτοια ποσότητα ώστε να δικαιολογείται η άμεση απαγόρευση της αλιείας στις περιοχές αυτές έως τις 31 Μαρτίου 1982·  ότι τα μέτρα που προβλέπονται από τον παρόντα κανονισμό συμφωνούν με τη γνώμη της Επιτροπής Διαχειρίσεως των Προϊόντων Αλιείας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Απαγορεύεται η χρήση γρίπων, δανικών σχοινότρατων ή παρόμοιων δικτυών, καθώς και η χρήση γρί - γρί ή άλλων θυλάκων στις περιοχές που ευρίσκονται δυτικά της Σκωτίας, οι οποίες αναφέρονται στο παράρτημα VII του κανονισμού (ΕΟΚ) αριθ. 2527/80, από την έναρξη ισχύος του παρόντος κανονισμού έως τις 31 Μαρτίου 1982.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Οκτωβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 258 της 1. 10. 1980, σ. 1.